**Sufnituning barkács alkotókör 8. évfolyam**

**Vezeti: Vágási Tamás**

**Célok:**

Az alkotókör *a megvalósításra, a működésre koncentrál*, elsősorban a tevékenységre épít. *Nem az utánzásra, hanem az alkotásra, az önálló problémamegoldásra* készít fel, és így jelentősen hozzájárul a rugalmas gondolkodásra neveléshez.

A pályaorientáció mellett, az *önismeret, a munkaerőpiac*ra való felkészülést is célul tűzhetjük ki.

Az alkotókörön belül egyéni és csoportos alkotótevékenység segíti az önkifejezést, a csoportélmény átélését, egy olyan alkotószellemű környezetben, amely segíti az önálló, elmélyült, folyamatos munkát. A foglakozások során elvárható, hogy a diákok egymásra figyelve és egymást segítve dolgozzanak.

**Értékelés:**

A feladatok elsősorban az egyéni gondolkodást és kreativitást ösztönzik. A végső érdemjegy a foglalkozáson való aktív részvételben, az év közben készített munkákból, azok kivitelezési és esztétikai értékétől függ.

**Tananyag:**

Heti 2x1 óra esetén

**Nem kell minden feladatot elkészíteni!**

**Famunkák**

**Festőállvány sk. 4 óra**

Saját design alapján, képet később mellékelek)

Az iskolában remekül hasznosítható mobileszköz képek készítése, vagy kiállítás rendezésekor.


Anyagszükséglet: (lehetőleg bontott anyagok)

Bramac tetőlécek, bármilyen deszkaféle, facsavarok, kapupánt csavar.

**Szerszámosláda** (fiókok nélkül) 8 óra

A szerszámosládák igen hasznos jószágok. Ha a műhelytől távolabb kell dolgoznunk, a várhatóan szükséges szerszámok helyszínre szállítását könnyítik meg. Ha pedig még néhány fiókja is van, akkor az apróbb szerelési anyagok is mindig kéznél lesznek.

Alapanyaga 10, 20 mm vastag fenyődeszka, 5 mm vastag rétegelt lemez, továbbá különféle lécek. Első dolgunk, hogy a két oldallapot és a kettős fenéklapot méretre szabjuk (1). A lyukfűrésszel kivágott oldallapok ívelt élét csiszolóhengerrel munkáljuk simára (2), majd pántfészek-maróval alakítsuk ki a hordfogantyú fészkét (3). Az oldallapokat széles lécekből szabjuk le, majd fúrjuk ki a köldökcsapok fészkeit (4). A kettős fenéklap közé pontosan illesztve ragasszuk be a válaszfalként szolgáló léceket (5), majd ezt követően a szerszámosláda minden alkatrészét ragasszuk a helyére. Mindegyik darabot pontosan állítsuk derékszögbe, és elmozdulás ellen szorítókkal préseljük egymáshoz őket (6).  
Amíg a láda ragasztása köt, készítsük el a fiókokat. Ezek a szokásosnál kissé bonyolultabbak lesznek, és pontosan méretre szabott darabok szükségesek hozzá. Két hosszú és négy "feles" fiókot kell készítenünk. Darabjaikat él-lap kötésben ragasszuk össze. Az előlapok kivételével minden darabjukat 5 mm-es rétegeltlemezből szabjuk le. Az előlapok anyaga 10 mm vastag deszka, vagy széles léc legyen. Előbb a fióktesteket ragasszuk össze, majd alakítsuk ki az elforgatható reteszek darabjait is. A retesz nyelve 5 mm-es rétegeltlemezből kivágott 40 mm átmérőjű korong, forgató tengelye 6-8 mm átmérőjű, sima palástú köldökcsap-rúd, forgató gombja pedig 15-20 mm-es lécdarab. Az előlapokat is ragasszuk a fiókok elejére, majd helyezzünk a fiókba egy-egy válaszlapot. Az előlapok középpontjába fúrjunk lyukat a retesztengely számára, amely a fiókokba helyezett válaszfalakon is menjen át. A korongokat is fúrjuk át, mégpedig a középpontjuktól 10 mm-re. A korongba ragasszuk be a 40 mm hosszúra leszabott köldökcsapot, amely a korong másik oldalán csak 5 mm-re álljon ki. A facsap szorosan illeszkedjen a korong furatába, és húzósan elforgatható legyen az előlap furatában. A korongreteszt tegyük a helyére, mögéje ragasszuk be a válaszfal darabját, az előlapon túlnyúló szárára pedig ragasszuk fel a forgatólécet. Arra azonban nagyon ügyeljünk, hogy a léc vízszintes állásában a korong nyúljon túl a fiók felső élén, tehát a retesz "zárva" legyen (7). Az összes fiókba így erősítsük be a reteszeket, és akkor mindig tudni fogjuk, hogy melyik fiók van zárva, melyik nem. A kész fiókokat toljuk a helyükre, és próbáljuk ki a reteszelésüket is (8).



Ezt követően már csak a felső oldalra csúsztatható fiókot kell összeállítanunk. Ennek darabjait is él-lap kötésben ragasszuk össze. A fióktestet illesszük a láda nyitott részébe, és ha nagyon szorulna, akkor az oldallapokat csiszoljuk meg alaposan (9). A fiók felső élére ragasszunk gérbevágott végű léckeretet. Ezt követően a fiókot már könnyen jobbra-balra tologathatjuk. Szerszámosládánk ezzel késznek mondható, már csak két vékony színtelen lakkréteget kell rá felkennünk, hogy szolgálatba állíthassuk.

|  |  |  |  |
| --- | --- | --- | --- |
| Jel | Db | Megnevezés | Méret (mm) |
| 1 | 2 | oldallap | 18-20x215x380 |
| 2 | 1 | fenéklap | 10x215x415 |
| 3 | 1 | válaszlap | 10x185x415 |
| 4 | 4 | oldallap | 10x70x415 |
| 5 | 3 | fiókok közötti lécek | 10x50x215 |
| 6 | 8 | fiókelőlap | 10x55x102 |
| 7 | 4 | fiókoldal | 5x40x200 |
| 8 | 8 | rövid fiókoldal | 5x40x100 |
| 9 | 24 | hát- és válaszlap | 5x40x82 |
| 10 | 2 | fiókoldal (felső) | 5x55x187 |
| 11 | 2 | fiókoldal (felső) | 5x55x90 |
| 12 | 2 | peremléc | 5x15x207 |
| 13 | 2 | peremléc | 5x15x120 |
| 14 | 2 | fiókfenéklap | 5x92x200 |
| 15 | 4 | fiókfenéklap | 5x92x100 |
| 16 | 1 | fiókfenéklap (felső) | 5x10x187 |
| 17 | 8 | reteszforgatóléc | 15x15x50 |
| 18 | 8 | reteszkorong | 5x(átm.)40 |
| 19 | 1 | hordozórúd | (átm.)30x435 |

**Előszobafal cipőtartóval** (válaszható alternatíva a szerszámosláda helyett)




**Villanyszerelés**


**Lámpák újrahasznosított anyagokból** (Válaszható alternatívák) 6-8 óra

http://www.tudtad.com/2014/05/21-csinald-magad-lampa-es-csillar.html

**Újrahasznosított TetraPack Lámpa**

[](http://3.bp.blogspot.com/-3uZBgqhfsj4/U3EI_Wb1TUI/AAAAAAABY4w/q7714EElmVU/s1600/lampak-sajat-kezuleg-01.jpg)

[](http://2.bp.blogspot.com/-RDgai56OC84/U3EJGxVvaqI/AAAAAAABY6c/9UHL4DmOrnM/s1600/lampak-sajat-kezuleg-02.jpg)

[](http://3.bp.blogspot.com/-wBN1o82fba4/U3EI_SxU3SI/AAAAAAABY58/lY7p2wQwCrk/s1600/lampak-sajat-kezuleg-03.jpg)

[](http://3.bp.blogspot.com/-S0gRK5GjeVQ/U3EJAumV73I/AAAAAAABY5I/WEFOaqMmaIA/s1600/lampak-sajat-kezuleg-05.jpg)

**Saját készítésű lámpa fonálból**

[](http://3.bp.blogspot.com/-V3uEhuDlPro/U3ELXVBj0yI/AAAAAAABY9s/dgpZAFF5i7E/s1600/fonallampa.jpg)

**Reszelő lámpák**

[](http://1.bp.blogspot.com/-s_HBn8_A1pE/U3EJMQeKKvI/AAAAAAABY78/55friM2UTB4/s1600/lampak-sajat-kezuleg-26.jpg)

**Csillár régi biciklis alkatrészekből**

[](http://2.bp.blogspot.com/-GR5zFwqLxkg/U3EJHIjj4MI/AAAAAAABY7Y/JxtXfAMgCfI/s1600/lampak-sajat-kezuleg-16.jpg)

[](http://4.bp.blogspot.com/-MbL3ygehWtE/U3EJIeGJIRI/AAAAAAABY7o/-egqwe75asg/s1600/lampak-sajat-kezuleg-18.jpg)

Fémtárgyak

**Könyvespolc** régi vagy új vízvezeték alkatrészekből. (6 óra)

Anyaga hagyományos horganyzott acél, vagy vörösréz csövek, és idomok.

Az elkészítés technológiája az anyagválasztástól függ.



Késkészítés (12 óra)

<http://kesportal.hu/2012/10/31/lovasz-s16-keskeszites-kepekben/>



Hozzávalók:  
20 dkg Sleipner  
2 szelet ropogós fa  
2 db friss csőszegecs  
Kevés olaj

Elkészítés:  
Vesszük a 20 dkg Sleipner acélt, majd megfelelő vastagságúra marjuk (~ 4 mm).

Felrajzoljuk az acélra a kés kontúrját hőálló filccel. Ezután körbecsiszoljuk a kontúrt a vonalak mentén.

Lesíkoljuk a pengét, hogy a kontúrozás során keletkezett sorját eltüntessük az élekről.

Ezután egy sablon segítségével bejelöljük a szegecsek és a könnyítések helyét.

A fúrást előbb kisebb átmérőjű fúróval kezdjük, a végleges átmérőt csak második körben érjük el. Érdemes a furatokat leperemezni, könnyebb dolgunk lesz később a szegecsekkel.

Bejelöljük a leélezés kezdetét és levékonyítjuk az anyagot, előkészítjük a leélezést. Csiszolás közben folyamatosan hűtjük a pengét vízben!



Hőkezelés.

Markolatozás.

Csiszolás, amivel a markolat eléri végleges formáját.

És a végére a kedvencem:

Kerékpár szerelés és építés (amennyi idő van rá)

<https://ferfimelo.wordpress.com/2014/09/01/bicikli-hazilag/>

Imádok bicajozni, és én szerelem a család bringáit, szeretném megfertőzni a mániámmal a srácokat is.

Szerelés, a bátrabbaknak kerékpárépítés egyedi elképzelések alapján, használt, bontott, vagy egymás között cserélt, végső esetben új alkatrészek beszerzésével.





Szerelés:

Karbantartás, javítás:

centrírozás, kopó alkatrészek cseréje, defekt javítása, fékek beállítása stb. kerékpár tuning.

2017. augusztus 18.